**MOLITVA VJERNIKA**

**3. KORIZMENA NEDJELJA – C**

**(24. ožujka 2019.)**

1. Za Crkvu, da joj ovo korizmeno vrijeme bude vrijeme obraćenja i čišćenja, molimo Te:
2. Za papu Franju, biskupe, svećenike, redovnike i redovnice da budu ustrajni i vjerni svome pozivu kako bi i dalje bili svjetlo ovoga svijeta šireći radosno Tvoju Riječ, molimo Te:
3. Isuse, ti si volio svoj zavičaj i svoj narod posvećujući ga riječju i djelima. Daj i nama ljubavi za svoj narod i domovinu da ju molitvom, znanjem i poštenim radom posvećujemo, a ne napuštamo, molimo Te:
4. Za sve nas ovdje okupljene oko euharistijskog stola koji smo često poput smokve koja plod ne donosi, da Tvoja neizmjerna ljubav i milosrđe preobražavaju naša srca kako bi mogli donositi plodove, molimo Te:
5. Za misionare, dobročinitelje i mirotvorce, da ih čuvaš i vodiš u njihovom poslanju te im rad nagradiš obiljem milosti i plodova, molimo Te:
6. Za sve ljude u potrebi, a posebice za progonjenu braću kršćane, svrni svoj pogled na njih, smiluj im se i izbavi ih iz neprilika. Neka osjete da si im bliz' kako bi lakše podnosili svoje križeve. Molimo Te:
7. Za pokojnu braću i sestre, da ih privedeš u svoje Kraljevstvo i tak im podaš dar vječnog blaženstva, molimo Te: